wannaphong/clean_thaiwikipedia huggingface dataset:
# ลีกภูมิภาค ดิวิชั่น 2 ภาคกลางและภาคตะวันออก 2555
ลีกภูมิภาค ภาคกลางและภาคตะวันออก ฤดูกาล 2555 เป็นการแข่งขันของฟุตบอลลีกภูมิภาค ดิวิชั่น 2 ในส่วนของสโมสรที่อยู่ในภาคกลางและภาคตะวันออก ประจำปี 2555 ฤดูกาลนี้มีสโมสรเข้าร่วมทั้งหมด 18 สโมสร จาก 15 จังหวัด โดยที่ทีมชนะเลิศและรองชนะเลิศจะได้สิทธิ์เข้าไปแข่งในระบบลีกกับทีมชนะเลิศและรองชนะเลิศจากอีก 4 ภูมิภาค เพื่อหาทีมที่ดีที่สุด 4 ทีมเลื่อนชั้นขึ้นไปดิวิชัน 1 ในฤดูกาลต่อไป

 สโมสร 
 กบินทร์ ซิตี้
 นครนายก
 ปราจีนบุรี ยูไนเต็ด
 ระยอง
 อยุธยา กองเรือยุทธการ
 นิวธัญบุรี ยูไนเต็ด
 เพชรบุรี
 ลพบุรี
 อ่างทอง ฉะเชิงเทรา
 ปทุมธานี กปน.ยูไนเต็ด
 มาบตาพุด นย.ระยอง
 สมุทรปราการ ตราด
 ประจวบ
 เมืองกาญจน์
 สระแก้ว ซิตี้

 ตารางคะแนน 
แก้ไขล่าสุด วันอาทิตย์ที่ 27 พฤษภาคม พ.ศ. 2555
 อันดับ  ทีม  แข่ง  ชนะ  เสมอ  แพ้  ได้  เสีย  +/-  แต้ม 1  อยุธยา 16  12  3  1  39  14  +25  39 2  ระยอง 16  11  4  1  34  12  +22  37 3  ตราด 16  10  6  0  35  13  +22  36 4  อ่างทอง 16  11  2  3  30  12  +18  35 5  ประจวบ 16  7  6  3  24  14  +10  27 6  สระแก้ว ซิตี้ 16  8  3  5  16  14  +2  27 7  เพชรบุรี 16  5  8  3  12  10  +2  23 8  ปราจีนบุรี ยูไนเต็ด 16  6  4  6  22  22  0  22 9  ลพบุรี 16  6  4  6  19  19  0  22 10  เมืองกาญจน์ 16  6  2  8  16  22  -6  20 11  สมุทรปราการ 16  4  8  4  18  24  -6  20 12  ฉะเชิงเทรา 16  6  1  9  15  23  -8  19 13  กองเรือยุทธการ 16  4  5  7  9  14  -5  17 14  มาบตาพุด นย.ระยอง 16  4  3  9  21  24  -3  15 15  ปทุมธานี กปน.ยูไนเต็ด 16  3  4  9  14  21  -7  13 16  นครนายก 16  3  4  9  12  20  -8  13 17  นิวธัญบุรี ยูไนเต็ด 16  1  5  10  15  38  -23  8 18  กบินทร์ ซิตี้ 16  0  2  14  4  39  -35  2

 ผลการแข่งขัน 
 123456789101112131415161718'''1. กบินทร์ ซิตี้   0-5    1-5       0-2  1-3 2. กองเรือยุทธการ2-0  0-1   2-2            3. ฉะเชิงเทรา       0-0   2-1       1-04. ตราด  2-1          2-2     5. นครนายก     2-1      0-0  0-1    6. นิวธัญบุรี ยูไนเต็ด      1-1 1-2 2-2      1-1   7. ปทุมธานี กปน.ยูไนเต็ด3-0   1-1 1-1            1-2 8. ประจวบ 0-0        1-1      1-0  3-29. ปราจีนบุรี ยูไนเต็ด    0-0     1-0      0-1  10. เพชรบุรี  1-0   1-0     2-1   0-0    11. มาบตาพุด นย.ระยอง0-0           1-0      0-212. เมืองกาญจน์ 1-0  0-1   2-0        0-0   13. ระยอง 1-0   2-1    2-1  3-2       14. ลพบุรี      0-1     0-2 2-3     15. สมุทรปราการ            0-3   2-1 1-5 16. สระแก้ว ซิตี้  1-0 0-2       1-5   1-1    17. อยุธยา   1-1 1-0    5-0     1-0    18. อ่างทอง 1-0       2-1 1-1     4-0
# จัสต์เดอะเวย์ยูอาร์ (เพลงบรูโน มาส์)
"จัสต์เดอะเวย์ยูอาร์"  เป็นเพลงของนักร้องนักแต่งเพลงชาวอเมริกัน บรูโน มาส์ เป็นซิงเกิลนำจากสตูดิโออัลบั้มชุดแรก ดูว็อปส์แอนด์ฮูลิแกนส์ (2010) เพลงเขียนโดยเดอะสมีซิงตันส์ คาลิล วอลตัน และนีดเดิลส์ และผลิตโดยเดอะสมีซิงตันส์ และนีดเดิลส์ เพลงออกจำหน่ายในสหรัฐอเมริกาวันที่ 14 ธันวาคม ค.ศ. 2009 เพลงได้รับแอร์เพลย์จากสถานีวิทยุนิวป็อปเฟิสต์ของเอโอแอลเรดิโอ เพลงยังอยู่ในรายชื่อเพลงบีบีซีเรดิโอวันเอเพลย์ลิสต์ในสหราชอาณาจักรด้วย และออกจำหน่ายในสหราชอาณาจักรในวันที่ 19 กันยายน ค.ศ. 2010 ในชื่อ "จัสต์เดอะเวย์ยูอาร์ (อเมซิง) "

ซิงเกิลได้รับคำวิจารณ์แง่ดีจากนักวิจารณ์เพลง ซึ่งมองว่าเป็นเพลงที่โดดเด่นจากอัลบั้ม และชื่นชมผลิตผลของเดอะสมีซิงตันส์ เพลงได้รับรางวัลแกรมมีสาขาการแสดงเพลงป็อปชายยอดเยี่ยมในงานประกาศ ค.ศ. 2011 เพลงขึ้นอันดับหนึ่งในชาร์ตบิลบอร์ดฮอต 100 และเมนสตรีมท็อป 40 และขึ้นห้าอันดับแรกในประเทศอื่น ๆ เพลงได้รับการรับรองระดับแพลตินัม 6 ครั้งจากสมาคมผู้ประกอบกิจการเพลงของสหรัฐอเมริกา (RIAA) และอีก 6 ครั้งจากสมาคมอุตสาหกรรมเพลงออสเตรเลีย (ARIA) เพลงเป็นซิงเกิลดิจิทัลที่ขายดีที่สุดอันดับที่ 8 ทั่วโลกใน ค.ศ. 2011 ด้วยยอดขาย 12.2 ล้านชุด จนถึงวันนี้ เพลงขายได้ 13.2 ล้านชุดทั่วโลก เป็นหนึ่งในซิงเกิลที่ขายดีที่สุดตลอดกาล ใน ค.ศ. 2012 นักดนตรีชาวโดมินิกัน คาร์ลอส โรเซ นำเพลงมาร้องใหม่ในแนวบาชาตา (bachata) เป็นซิงเกิลเปิดตัวและขึ้นอันดับหนึ่งบนชาร์ตบิลบอร์ดทรอปิคอลซองส์

มิวสิกวิดีโอกำกับโดยอีธาน เลเดอร์ ออกอากาศวันที่ 8 กันยายน ค.ศ. 2010 และร่วมแสดงโดยนักแสดงชาวออสเตรเลีย นาธาลี เคลลีย์ เพลงฉบับรีมิกซ์ร่วมร้องโดยแร็ปเปอร์ ลูเป เฟียสโก และรวมอยู่ในอัลบั้มดูว็อปส์แอนด์ฮูลิแกนส์รุ่นดีลักซ์ มาส์แสดงเพลง "จัสต์เดอะเวย์ยูอาร์" ในทัวร์คอนเสิร์ตเดอะดูว็อปส์แอนด์ฮูลิแกนส์ทัวร์ (2010-12) และเดอะมูนไชน์จังเกิลทัวร์ (2013-14) และร้องเพลงนี้ในรายการซูเปอร์โบวล์ฮาล์ฟไทม์โชว์ครั้งที่ 68 เพลงถูกนำไปร้องใหม่หลายครั้ง เพลง "ออลอะเบาต์แดตเบส" ของเมแกน เทรนเนอร์ก็ได้รับแรงบันดาลใจจากเพลงนี้
# รัฐเกราบึนเดิน
รัฐเกราบึนเดิน (European Commission for Democracy through Law, The protection of national minorities by their kin-state'', Council of Europe, 2002, ISBN 978-92-87-1508-20, p.308American Geophysical Union, Journal of geophysical research, Vol. 110, William Byrd Press for Johns Hopkins Press, 2005) เป็นรัฐที่ใหญ่ที่สุด ตั้งอยู่ทางตะวันออกสุดของประเทศสวิตเซอร์แลนด์ อยู่ติดกับรัฐตีชีโน รัฐอูรี รัฐกลารุส รัฐซังคท์กัลเลิน มีเมืองหลวงชื่อคูร์ เดิมเป็นส่วนหนึ่งของแคว้นรีเชียแห่งจักรวรรดิโรมันโบราณ พวกแฟรงก์เข้ายึดครองในสมัยคริสต์ศตวรรษที่ 6 ต่อมากลายเป็นส่วนหนึ่งของประเทศเยอรมนี เข้าร่วมอยู่ในสมาพันธรัฐสวิสใน ค.ศ. 1803
# ยอดพยัคฆ์ นักมายากล
ยอดพยัคฆ์ นักมายากล  เป็นภาพยนตร์ฮ่องกงแนวแอ็คชั่นแฟนตาซี ค.ศ. 2012 บทภาพยนตร์จากนวนิยายของ จาง ไห่ฟาน  นำแสดงโดย เหลียง เฉาเหว่ย, หลิว ชิงหวิน และ โจว ซวิ่น ซึ่งเป็นการกลับมาของ เหลียง เฉาเหว่ย ในบทนำอีกครั้งนับจาก สามก๊ก โจโฉแตกทัพเรือ กำกับโดย เอ้อร์ ตงเชิง

 เนื้อเรื่องย่อ 
ในช่วงต้นยุคสาธารณรัฐ นักมายากลชื่อดัง จาง เสียน (เหลียง เฉาเหว่ย) หลังประสบความสำเร็จจากการแสดงที่อังกฤษ และเดินทางกลับมายังจีน เขากลับพบว่า คู่หมั้น (โจว ซวิ่น) ที่ผูกสมัครรักใคร่กันมาตั้งแต่เด็กถูกนายทหารยศสูง (หลิว ชิงหวิน) ชิงตัวไปเป็นอนุภรรยา การต่อสู้เพื่อทวงคนรักคืน โดยใช้เล่ห์เหลี่ยมและมายาศาสตร์จึงเริ่มต้นขึ้น

 นักแสดงนำ 
 เหลียง เฉาเหว่ย
 หลิว ชิงหวิน
 โจว ซวิ่น
 ฟาง จงซิ่น
 แดเนียล วู
 ฉีเคอะ
 เฉินหลง (นักแสดงรับเชิญ)
# แดนนี เทรโฮ
แดนนี เทรโฮ  นักแสดงชาวอเมริกันเชื้อสายเม็กซิกัน เกิดเมื่อวันที่ 16 พฤษภาคม พ.ศ. 2487

มีชื่อเต็มว่า แดน เทรโฮ จูเนียร์''' (Dan Trejo, Jr) เกิดที่ลอสแอนเจลิส รัฐแคลิฟอร์เนีย ในวัยเด็กและวัยรุ่นเคยผ่านการใช้ชีวิตมาอย่างโชกโชน จนถูกจับเข้าทัณฑสถานเป็นเวลานาน 11 ปี ในข้อหายาเสพย์ติด ในนั้นเทรโฮเข้าโปรแกรมที่ช่วยให้ตัวเองหลุดพ้นการการติดสุราและยาเสพย์ติด เมื่อพ้นโทษออกมาแล้ว เทรโฮได้ทำกิจกรรมเพื่อสังคมรณรงค์เรื่องยาเสพย์ติดในวัยรุ่น

เทรโฮ เข้าสู่แวดวงบันเทิงด้วยการเป็นที่ปรึกษาในกองถ่ายของภาพยนตร์เรื่อง Runaway Train และได้รับข้อเสนอให้รับบทเป็นนักโทษ จากนั้นก็ได้แสดงในเรื่อง Desperado ที่ทำให้ได้รับบทเด่นที่ทุกคนต้องจดจำเป็นครั้งแรกกับบทตัวร้ายนักฆ่าผู้เชี่ยวชาญการปามีด และเรื่องต่อ ๆ มาอย่าง From Dusk till Dawn, Heat, Con Air, Once Upon a Time in Mexico รวมถึงภาพยนตร์ไตรภาคชุด Spy Kids ซึ่งโดยมากแล้ว เป็นผลงานของ แควนติน ทารันติโน และโรเบิร์ต โรดริเกวซ ทำให้เทรโอเป็นที่รู้จักกันดีในบทของตัวประกอบที่เป็นตัวร้าย เช่น นักโทษหรือนักฆ่า ในภาพยนตร์แอ๊คชั่นอเมริกันเม็กซิกัน ในกว่า 100 เรื่อง

จนกระทั่งมาได้รับบทเป็นตัวเอกครั้งแรก ในเรื่อง Machete ในบทชื่อเดียวกับชื่อเรื่อง ในปี ค.ศ. 2010

ชีวิตส่วนตัว เทรโอสมรสแล้ว มีลูกทั้งหมด 3 คน และในปี ค.ศ. 2000 ได้ก่อตั้งโปรดักชั่นเฮ้าส์ของตัวเองที่ชื่อ Starburst และได้อำนวยการสร้างภาพยนตร์มากมาย ตั้งแต่ภาพยนตร์สั้นรางวัล An Eye for Talent, The Animal Factory ของ สตีฟ บุสเซมี่ รวมถึงภาพยนตร์ตลก High Hopes'' ซึ่งเป็นเรื่องของกลุ่มนักแสดงฮอลลิวู้ดที่วางแผนขโมยยาเสพย์ติดจากเอฟบีไอ ก่อนที่จะนำมาคืนเพื่อนำเงินรางวัลมาสร้างภาพยนตร์ด้วย
บทสัมภาษณ์ แดนนี่ เทรโฮ พระเอก Machete 

ผลงานด้านการแสดง
# โรเบิร์ต รอดริเกซ
โรเบิร์ต รอดริเกซ  ผู้กำกับภาพยนตร์, ผู้อำนวยการสร้างภาพยนตร์, นักเขียนบทภาพยนตร์, ผู้กำกับภาพที่มีชื่อเสียงระดับโลก เคียงคู่กับเควนติน ทาแรนติโน‎ ซึ่งทั้งคู่มักจะมีผลงานร่วมกันเสมอ

รอดริเกซมีชื่อเต็มว่า โรเบิร์ต แอนโทนีโอ รอดริเกซ (Robert Anthony Rodriguez) เกิดเมื่อวันที่ 20 มิถุนายน ค.ศ. 1968 ที่แซนแอนโทนีโอ รัฐเท็กซัส ในครอบครัวชาวอเมริกันเม็กซิกัน มีความสนใจในศาสตร์ด้านภาพยนตร์มาตั้งแต่อายุ 11 ขวบ โดยใช้เวลาหมดไปกับการสร้างการ์ตูนและภาพยนตร์ด้วยตนเอง พร้อมกับชมกันเองและวิจารณ์กันในครอบครัว

รอดริเกซได้โอกาสกำกับภาพยนตร์ด้วยตนเองจริง ๆ เรื่องแรก ในปี ค.ศ. 1991 คือ เรื่อง El Mariachi เป็นภาพยนตร์แอ๊คชั่นสัญชาติเม็กซิกัน ซึ่งภาพยนตร์ประสบความสำเร็จเป็นอย่างดี  จนกระทั่งมีการสร้างใหม่โดยฮอลลีวู้ดในปี ค.ศ. 1995 กับเรื่อง Desperado นำแสดงโดย แอนโทนีโอ บันเดรัส จากนั้นในปีถัดมา กับเรื่อง From Dusk till Dawn ที่นำแสดงโดย จอร์จ คลูนีย์ และทาแรนติโน ทำให้รอดริเกซมีชื่อเสียงขึ้นมา

ภาพยนตร์จากการสร้างของรอดริเกซได้รับการยกย่องว่าเป็น ภาพยนตร์ทุนต่ำที่ดูสนุก ตื่นเต้น และเต็มไปด้วยอารมณ์ขันแบบร้าย ๆ ในรูปแบบของภาพยนตร์อิสระเช่นเดียวกับภาพยนตร์ของทาแรนติโน 

นอกจากนี้แล้ว รอดริเกซยังได้กำกับภาพยนตร์ในแนวอื่นด้วย อาทิ The Faculty, Spy Kids และSpy Kids 4: All the Time in the World เป็นต้นRobert Rodriguez  Robert Rodriguez (โรเบิร์ต รอดริเกซ)

ผลงานด้านการแสดง

 El Mariachi (1992)
 Roadracers (1994)
 Desperado (1995)
 Four Rooms (1995)
 From Dusk till Dawn (1996)
 The Faculty (1998)
 Spy Kids (2001)
 Spy Kids 2: The Island of Lost Dreams (2002)
 Spy Kids 3-D: Game Over (2003)
 Once Upon a Time in Mexico (2003)
 The Adventures of Sharkboy and Lavagirl (2005)
 Sin City (2005)
 Planet Terror (2007)
 Shorts (2009)
 Machete (2010)
 Spy Kids: All the Time in the World (2011)
 Machete Kills (2013)
 Sin City: A Dame to Kill For (2014)
 Alita: Battle Angel (2018)
# มกราคม พ.ศ. 2555
มกราคม พ.ศ. 2555 เป็นเดือนแรกของปี พ.ศ. 2555 วันแรกของเดือนเป็นวันอาทิตย์ วันสุดท้ายของเดือนเป็นวันอังคาร
# ปรางค์กู่
ปรางค์กู่ อาจหมายถึง
 ปรางค์กู่ จังหวัดชัยภูมิ ปราสาทใน จังหวัดชัยภูมิ
 ปรางค์กู่ จังหวัดร้อยเอ็ด ปราสาทใน จังหวัดร้อยเอ็ด
 อำเภอปรางค์กู่ อำเภอใน จังหวัดศรีสะเกษ
 ปราสาทปรางค์กู่ จังหวัดศรีสะเกษ
# ภัยพิบัติทางรถไฟในบัวโนสไอเรส
ภัยพิบัติรถไฟในบัวโนสไอเรส เกิดขึ้นเมื่อวันที่ 22 กุมภาพันธ์ พ.ศ. 2555 เมื่อรถไฟชนที่สถานีออนเซ ในกรุงบัวโนสไอเรส ประเทศอาร์เจนตินา มีผู้เสีชีวิตอย่างน้อย 50 ศพ และอีกมากกว่า 700 คนได้รับบาดเจ็บ มีผู้โดยสารราว 1,000 คนบนรถไฟ ซึ่งหยุดไม่ได้และชนกับแผงกันกระแทก บดตู้ขบวนหน้ากับสามตู้ขบวนแรก หลังมีรายงานว่า รถไฟขบวนดังกล่าวมาถึงสถานีเร็วเกินไป

ภัยพิบัติครั้งนี้เป็นอุบัติเหตุถึงตายครั้งที่สองในสายซาเมียนโตในรอบหกเดือน และเป็นอุบัติเหตุรถไฟครั้งเลวร้ายที่สุดเป็นอันดับสามในอาร์เจนตินา
# กระต่ายพันธุ์โปลิช
กระต่ายโปลิช  มีถิ่นกำเนิดในประเทศอังกฤษ ขนเป็นสีดำ เทา แทน ขาว เป็นสีเดียวกันทั้งลำตัว หรือมีจุดสีแซมเล็กน้อย ดวงตาเล็กเหมือนเมล็ดอัลมอลด์ ไม่ชอบอาการร้อน เพราะจะปรับตัวไม่ทันและเกิดอาการน็อกได้

 แหล่งข้อมูลอื่น 
 American Rabbit Breeder's Association
 American Polish Rabbit club
# อาการภัตตาคารจีน
อาการภัตตาคารจีน  เชื่อว่าเป็นอาการที่เกิดจากการแพ้ผงชูรส ในเดือนเมษายน ค.ศ. 1968 โรเบิร์ต โฮ แมน ควอก (Robert Ho Man Kwok) เขียนจดหมายถึงวารสารการแพทย์นิวอิงแลนด์ ประดิษฐ์คำว่า "อาการภัตตาคารจีน" ซึ่งเขาอ้างในจดหมายว่า
ผมได้ประสบอาการประหลาดเมื่อใดก็ตามที่ผมออกไปรับประทานในภัตตาคารจีน โดยเฉพาะอย่างยิ่งภัตตาคารที่เสิร์ฟอาหารจีนตอนเหนือ อาการนี้ ซึ่งโดยปกติเริ่มขึ้น 15 ถึง 20 นาทีหลังผมเริ่มรับประทานอาหารจานแรก กินเวลานานประมาณสองชั่วโมง โดยไม่มีผลกระทบตกค้าง เครื่องแสดงที่เด่นชัดที่สุดคือ อาการชาที่หลังคอ และค่อย ๆ ลามไปทั้งแขนและหลัง อ่อนเพลียทั่วไปและใจสั่น 
 
ใน ค.ศ. 1969 "อาการภัตตาคารจีน" คาดว่าน่าจะมาจากสารเสริมรสกลูตาเมตส่วนใหญ่เป็นเพราะบทความที่มีการอ้างอิงอย่างกว้างขวาง "โมโนโซเดียม แอล-กลูตาเมต: เภสัชวิทยาและบทบาทในอาการภัตตาคารจีน" (Monosodium L-glutamate: its pharmacology and role in the Chinese Restaurant Syndrome) ซึ่งตีพิมพ์ในวารสารไซแอนซ์ อาการนี้มักย่อเป็น CRS และภายหลังเป็นที่รู้จักกันในชื่อ "อาการภัตตาคารจีน" และ "กลุ่มอาการโมโนโซเดียมกลูตาเมต"
 
อาการซึ่งคาดว่ามาจากอาการภัตตาการจีนนั้นค่อนข้างสามัญและไม่เจาะจง อาการเหล่านี้มีทั้งความรู้สึกแสบร้อน (burning sensation), ชา, เป็นเหน็บ (tingling), รู้สึกอุ่น (feelings of warmth), หน้ากดหรือแน่น (facial pressure or tightness), เจ็บที่หน้าอก, ปวดศีรษะ, คลื่นไส้, หัวใจเต้นเร็ว, หลอดลมหดเกร็ง (bronchospasm) ในผู้ที่เป็นโรคหืด, ง่วงซึม และอ่อนเพลียU. S. Department of Health and Human Services, U. S. Food and Drug Administration, "FDA and Monosodium Glutamate (MSG) ," August 31, 1995    
 
ขณะที่หลายคนเชื่อว่า โมโนโซเดียมกลูตาเมตเป็นสาเหตุของอาการเหล่านี้ แต่ไม่สามารถแสดงถึงความเชื่อมโยงภายใต้เงื่อนไขที่ควบคุมอย่างเข้มงวดเลย แม้แต่ในการศึกษากับผู้ที่ถูกชวนให้เชื่อว่าพวกเขารู้สึกไวต่อผงชูรสก็ตาม
 การควบคุมอคติเชิงทดลองครบครันรวมทั้งการออกแบบการทดลองที่มียาหลอกเป็นตัวควบคุมและการนำไปใช้ในแคปซูลเพราะรสที่ยังกรุ่นอยู่ในปาก (after-taste) ที่เข้มและเป็นเอกลักษณ์ของกลูตาเมต
# อันดับปลาหลังเขียว
อันดับปลาหลังเขียว (อันดับ: Clupeiformes) เป็นอันดับของปลากระดูกแข็งอันดับหนึ่ง ใช้ชื่ออันดับว่า Clupeiformes

เป็นปลาที่มีถุงลมมีท่อนิวเมติกเชื่อมต่อไปยังลำไส้ เส้นข้างลำตัวมักขาด แต่มีเกล็ดและครีบเช่นปลาในอันดับอื่น ๆ โดยมากแล้วมักจะมีลำตัวสีเงิน และมีส่วนหลังสีเขียว อันเป็นที่มาของชื่อ อาศัยอยู่รวมกันเป็นฝูง โดยมากแล้วจะกินแพลงก์ตอนเป็นอาหาร โดยผ่านซี่กรองเหงือก และไม่มีฟัน แต่ก็มีบางชนิดหรือบางวงศ์ที่กินเนื้อเป็นอาหารและมีฟัน เช่นกัน

พบทั้งหมด 6 วงศ์ ประมาณ 300 ชนิด ซึ่งปลาในอันดับนี้จะมีชื่อที่เป็นที่รู้จักกันในภาษาไทยเรียกรวม ๆ กันว่า "ปลาหลังเขียว", "ปลาตะลุมพุก", "ปลามงโกรย", "ปลากะตัก", "ปลาไส้ตัน", "ปลาทราย", "ปลากล้วย" เป็นต้น ในขณะที่ภาษาอังกฤษจะเรียกว่า "Herring", "Sardine", "Anchovy" หรือ " Shad" เป็นต้น  พบได้ทั้งน้ำจืด, น้ำกร่อย และทะเล เป็นปลาที่มีความสำคัญต่อมนุษย์เป็นอย่างมาก  เนื่องจากจะถูกจับนำมาบริโภคในฐานะปลาเศรษฐกิจและแปรรูปเป็นผลิตภัณฑ์ต่าง ๆ เช่น ปลากระป๋องหรือน้ำปลา[ การทำน้ำปลาจากปลากะตัก ] เป็นต้น

โดยคำว่า Clupeiformes นั้นมาจากภาษาละติน "clupea" หมายถึง "ปลาซาร์ดีน" กับคำว่า "forma" หมายถึง "แหลมคม"

 วงศ์ 
Dussumieriidae 
Denticipitidae 
Engraulidae
Pristigasteridae 
Chirocentridae
Clupeidae 
Sundasalangidaeจาก ITIS.gov
# มัลเมอ
มัลเมอ (, ; ) เป็นเมืองใหญ่สุดในเทศมณฑลสกัวเนอ และเป็นเมืองใหญ่สุดอันดับสามในประเทศสวีเดน รองจากสต็อกโฮล์มและกอเทนเบิร์ก และเป็นเมืองใหญ่สุดอันดับหกในภูมิภาคสแกนดิเนเวีย ด้วยประชากร 316,588 (หรือประชากรรวมทั้งเทศบาลอยู่ที่ 338,230 ในปี 2018)http://www.statistikdatabasen.scb.se/pxweb/sv/ssd/START__MI__MI0810__MI0810A/LandarealTatort/?rxid=546e87f6-5dc3-4535-994e-b301c2515080 พื้นที่ภูมิภาคนครมัลเมอมีผู้อยู่อาศัยมากกว่า 700,000 คน ส่วนภูมิภาคเออเรซุนด์ ซึ่งประกอบด้วยเมืองมัลเมอ, โคเปนเฮเกน และอื่น ๆ มีประชากรมากกว่า 4 ล้านคน

มันเมอเป็นเมืองแรก ๆ ที่มีการกลายเป็นอุตสาหกรรมและเป็นเมืองอุตสาหกรรมใหญ่ของภูมิภาคสแกนดิเนเวีย ในขณะที่เมืองประสบปัญหาอย่างมากหลังยุคหลังอุตสาหกรรม กระทั่งการสร้างสะพานเออเรซุนด์เสร็จสมบูรณ์ในปี 2000 มัลเมอได้เกิดการปฏิรูปครั้งใหญ่ เริ่มมีการพัฒนาทางสถาปัตยกรรมใหม่ ๆ, การตอบรับบริษัทเทคโนโลยีชีวภาพและไอที, รวมถึงดึงดูดนักศึกษาที่เข้ามาศึกษาในมหาวิทยาลัยมัลเมอและสถาบันอุดมศึกษาอื่น ๆ จนกระทั่งในปี 2020 ประชากรของเมืองมัลเมอเกือบครึ่งหนึ่งมีพื้นเพจมาจากนอกประเทศสวีเดน
# ดิ แอคซิเดนทัล บิลเลียนแนร์
ดิ แอคซิเดนทัล บิลเลียนแนร์  เป็นหนังสือที่ตีพิมพ์เมื่อวันที่ 14 กรกฎาคม ค.ศ. 2009

หนังสือเล่มนี้จะเล่าถึงประวัติความเป็นมาของ เฟซบุ๊ก ที่เริ่มจากเว็บไซต์เฟซแมชในมหาวิทยาลัย ฮาร์วาร์ด ไปจนถึงการที่ มาร์ก ซักเคอร์เบิร์ก ผู้ก่อตั้งเฟซบุ๊กถูกพี่น้องตระกูลวิิงเคิลวอสส์คือ คาเมรอน และ ไทเลอร์ ฟ้องร้องว่าถูกซัคเคอร์เิบิร์กขโมยไอเดีย

ต่อมาในปี 2010 ผู้กำกับหนังชื่อดัง เดวิด ฟินเชอร์ ได้หยิบหนังสือเล่มนี้ไปสร้างเป็นหนังเรื่อง เดอะ โซเชี่ยล เน็ตเวิร์ค

 แหล่งข้อมูลอื่น 
 
 The Accidental Billionaires preview at Google Books
 The Accidental Billionaires review - "Glancing At Facebook" by Paul Boutin at The Wall Street Journal
 Facebook in Popular Culture
# วงศ์ปลาตาเหลือกยาว
วงศ์ปลาตาเหลือกยาว (, วงศ์: Elopidae) เป็นวงศ์ของปลากระดูกแข็ง ในอันดับปลาตาเหลือก (Elopiformes) ใช้ชื่อวงศ์ว่า Elopidae

เป็นปลาที่มีลักษณะคล้ายกับปลาในวงศ์ปลาตาเหลือก (Megalopidae) ซึ่งเป็นปลาที่อยู่ในอันดับเดียวกัน  กล่าวคือ มีรูปร่างเพรียวยาว ปลายหางแฉกเป็นสองแฉกเว้าลึก แบนข้าง เกล็ดมีสีเงินแวววาว ตามีความกลมโต ปากกว้าง 
ที่ใต้คางระหว่างกระดูกขากรรไกรล่างมีแผ่นกระดูกแข็ง 1 ชิ้น เหมือนกัน  แต่มีลำยาวยาวกว่า และที่ก้านครีบหลังก้านสุดท้ายไม่มีเส้นครีบยื่นยาวออกมา ตาเหลือก ๒ ตาพจนานุกรมฉบับราชบัณฑิตยสถาน พ.ศ. 2542

เป็นปลาขนาดใหญ่ มีขนาดโตเต็มที่ประมาณ 1 เมตร น้ำหนักเต็มที่ประมาณ 10 กิโลกรัม มีความปราดเปรียวว่องไว หากินโดยกินปลาขนาดเล็ก และสัตว์น้ำชนิดต่าง ๆ เป็นอาหาร  พบกระจายพันธุ์ในทะเลแถบเขตร้อนและเขตอบอุ่น และสามารถปรับตัวให้อาศัยอยู่ในน้ำจืดหรือน้ำกร่อยได้

มีทั้งหมด 1 สกุล 7 ชนิดจาก ITIS.gov 

Elops affinis Regan, 1909 
Elops hawaiensis Regan, 1909 
Elops lacerta Valenciennes, 1847 
Elops machnata (Forsskål, 1775) 
Elops saurus Linnaeus, 1766 
Elops senegalensis Regan, 1909 
Elops smithi McBride, C. R. Rocha, Ruiz-Carus & Bowen, 2010 

โดยคำว่า Elops หรือ Elopidae นั้นมาจากภาษากรีกแปลว่า "ชนิดของงู"จาก Fishbase.org 

ดูเพิ่ม
วงศ์ปลาตาเหลือก
# อันดับปลาตาเหลือก
อันดับปลาตาเหลือก (อันดับ: Elopiformes) เป็นอันดับของปลากระดูกแข็งขนาดใหญ่อันดับหนึ่ง ใช้ชื่ออันดับว่า Elopiformes

มีรูปร่างโดยรวม คือ มีปากกว้าง ที่ใต้คางระหว่างกระดูกกรามล่างมีแผ่นกระดูกแข็ง 1 ชิ้น เกล็ดมีสีเงินแวววาวตลอดทั้งลำตัว ตามีขนาดโต และมีเยื่อไขมันคลุมตาในบางชนิด เป็นปลาที่กินเนื้อเป็นอาหาร  ในเมื่อยังเป็นปลาวัยอ่อน จะมีรูปร่างคล้ายกับปลาไหลMcCosker, John F. (1998). Paxton, J.R. & Eschmeyer, W.N.. ed. Encyclopedia of Fishes. San Diego: Academic Press. pp. 85–86. ISBN 0-12-547665-5.

ปัจจุบัน เหลือเพียง 2 วงศ์ 2 สกุล 9 ชนิด ได้แก่

วงศ์ปลาตาเหลือก (Megalopidae) 1 สกุล 2 ชนิด
วงศ์ปลาตาเหลือกยาว (Elopidae) 1 สกุล 7 ชนิด

และสูญพันธุ์ไปแล้วตั้งแต่ยุคจูราสซิค คือ AnaethalionArratia, GF, "Anaethalion and similar teleosts (Actinopterygii, Pisces) from the Late Jurassic (Tithonian) of southern Germany and their relationships", Palaeontographica Abteilung A Palaeozoologie-Stratigraphie, vol. 200, issue 1-3, pp. 1-44. ISSN 0375-0442. 
Poyato-Ariza, Francisco José, "The elopiform fish Anaethalion angustus restored, with comments on individual variation", Mesozoic Fishes 2 – Systematics and Fossil Record, G. Arratia & H.-P. Schultze (eds.): pp. 361-36. ISBN 3-931516–48-

เป็นปลาทะเลขนาดใหญ่ มีขนาดโตเต็มที่ได้ประมาณ 1-1.5 เมตร แต่ก็สามารถปรับตัวให้อยู่ในน้ำจืดหรือน้ำกร่อยได้เป็นอย่างดี
# ชลัฏ ณ สงขลา
ชลัฏ ณ สงขลา (เกิด 1 ตุลาคม พ.ศ. 2522) ชื่อเล่น หนึ่ง เป็นนักแสดงชาวไทย มีชื่อเสียงจากการแสดงภาพยนตร์เรื่อง น.ช. นักโทษชาย เมื่อปี พ.ศ. 2545

 ประวัติ 
ชลัฏเกิดที่กรุงเทพมหานคร เป็นชาวไทยมุสลิม เป็นบุตรของพงษ์อมร ณ สงขลา กับอัจฉรา (สกุลเดิม สยามวาลา) และเป็นหลานยายของคุณหญิงแสงดาว สยามวาลา (สกุลเดิม โชติกเสถียร) มีน้องชายหนึ่งคนชื่ออนุชา จบการศึกษาจากโรงเรียนสาธิตมหาวิทยาลัยศรีนครินทรวิโรฒ ประสานมิตร, โรงเรียนศรีวิกรม์ และปริญญาตรี คณะบริหารธุรกิจ มหาวิทยาลัยหัวเฉียวเฉลิมพระเกียรติ

ในปี พ.ศ. 2545 ได้แสดงใน น.ช. นักโทษชาย มีชื่อเข้าชิงรางวัลสุพรรณหงส์ทองคำ ในฐานะนักแสดงนำชายยอดเยี่ยมด้วย และรับบทเป็น มางจางปะโร พระสหายคนสนิทของพระมหาอุปราชมังสามเกียด จากภาพยนตร์ชุด ตำนานสมเด็จพระนเรศวรมหาราช

นอกจากนี้เป็นนักแสดงที่ทาง หม่อมเจ้าชาตรีเฉลิม ยุคล หรือท่านมุ้ย กำหนดตัวให้ที่จะให้รับบท  รพินทร์ ไพรวัลย์  ตัวเอกในเรื่อง เพชรพระอุมา ซึ่งเป็นภาพยนตร์ในอนาคตของ ม.จ.ชาตรีเฉลิมที่จะสร้างด้วย“หนึ่ง ชลัฏ” เหี้ยมใจบุญ! ลุ้นพระเอก “เพชรพระอุมา” ซุ่มทำมูลนิธิช่วยเด็กกำพร้า จากพันทิปดอตคอม

ชลัฏแต่งงานกับอรุณ วุฒิพราหมณ์ เมื่อวันที่ 24 พฤศจิกายน พ.ศ. 2557 มีบุตรสาวชื่อณิศศา ณ สงขลา (3 พฤศจิกายน 2560) และบุตรชายชื่อ พุฒินาท ณ สงขลา (เกิด 25 ตุลาคม 2562)

 ผลงาน 
 ละครโทรทัศน์
 พ.ศ.  เรื่อง  รับบท  ช่อง2554 เสือสั่งฟ้า เสือเม่น (รับเชิญ)  ช่อง 7 2555  มุกเหลี่ยมเพชร  ภูผา  ช่อง 3 2556  บุญผ่อง  ประชา (รับเชิญ)  สถานีโทรทัศน์ไทยพีบีเอส ผู้ชนะสิบทิศ   สมิงสอตุต ช่อง 8 รักสุดฤทธิ์  เที่ยงธรรม์ (รับเชิญ)  ช่อง 3 2558  บางระจัน นายทองแก้ว  ดอกไม้ใต้เมฆ แทน 2559 ชาติพยัคฆ์  ยันต์  พันท้ายนรสิงห์  พระยาราชบังสัน ช่องเวิร์คพอยท์ GUARDIAN หักเหลี่ยมมัจจุราช  สเนค  โมโน 29 2560  เชลยศึก หลวงพิชัยอาสา (นายทองดี)  ช่อง 8 ตะวันยอแสง ซ้อน  ช่อง 3 เอชดี 7 วันจองเวร 2  กฤติ (รับเชิญ)  ช่อง เวิร์คพอยท์ 2561  เงินปากผี ผีผัน (รับเชิญ)  ช่อง 3 เอชดี 2562  กรงกรรม  เชิด  My Dear Warrior มหัศจรรย์รักข้ามกระดาษ   ก่อน ทรูโฟร์ยู voice สัมผัสเสียงมรณะ   ทิว ทรูโฟร์ยู 2563  เสียงหัวใจ...ที่อยากให้ได้ยิน   วิทูน สถานีโทรทัศน์ไทยพีบีเอส2565 สิเน่หาส่าหรี มากัส (รับเชิญ) ช่องวัน 31 เวลากามเทพ  เสี่ยกร  ฟ้าเพียงดิน ฉัตร (รับเชิญ)  2566  ฟางเล่นไฟ โป้ง  โมโน 29 2567 ลออจันทร์พลเอกสุดสะดาคอน  ช่อง 3ลูกผู้ชายไม้ตะพด เวตาล ช่อง 7นางนาคพระโขนง พระยาอนุชิต  ช่อง 3

 ซีรีส์ 
 พ.ศ.  เรื่อง  รับบท  ช่อง 2557  ศีล 5 คนกล้าท้าอธรรม ตอน สมบัติอาถรรพ์  วิญญาณนายทอง (รับเชิญ)  ช่อง 5 2566  Home School นักเรียนต้องขัง  มาสเตอร์ปราสาท  GMM 252567LAW-LESS ทนาย-เดือดสงบTrueID2567สัตย์เสือ BROMISEขุนเผด็จ ไวว่องmono 292567มิตรภาพ คราบศัตรูครูปกป้องGMM 25

 ละครเทิดพระเกียรติ 
 พ.ศ.  เรื่อง  รับบท  ช่อง 2560  แสงจากพ่อ ตอน เทียนไม่สิ้นแสง  หมวดพิภพ   ไทยพีบีเอส

ละครสั้น
 กรรมลิขิต ตอน ลิขิตฟ้าชะตาเสือ

 ภาพยนตร์ 
 2545 น.ช. นักโทษชาย รับบท น.ช เรวัติ
 2546 คนสั่งผี รับบท ชิโนรส
 2547 ผีช่องแอร์ รับบท ชายนิรนาม
 2547 ปักษาวายุ รับบท ไกร
 2548 เสือคาบดาบ รับบท จอมโจร ๕ นัด
 2548 ลองของ รับบท ครูโอฬาร
 2549 ไพรรีพินาศ ป่ามรณะ รับบท นาซอ
 2550 เปิงมาง กลองผีหนังมนุษย์ รับบท ไผ่
 2550 ผีเลี้ยงลูกคน รับบท ชัย
 2551 คนไฟลุก รับบท ดอน
2552 มหา'ลัยสยองขวัญ
2556 สารวัตรหมาบ้า รับบท ประพันธ์
2556 นางฟ้า รับบท ชารีฟ
 2558 ผีห่าอโยธยา รับบท นายจัน
 2558 มนต์เลิฟสิบหมื่น
 2558 พันท้ายนรสิงห์ รับบท พระยาราชบังสัน
 2561 หอแต๋วแตกแหกต่อไม่รอแล้วนะ
 2562 Paradise Beach รับบท Pichai
2566 ขุนพันธ์ 3
# ซุ
ซุ เป็นคะนะของภาษาญี่ปุ่นตัวหนึ่ง ฮิระงะนะเขียนว่า す มีที่มาจากตัวเขียนหวัดของมันโยงะนะ 寸 และคะตะกะนะเขียนว่า ス มีที่มาจากส่วนขวาล่างของมันโยงะนะ 須 ออกเสียงว่า  เมื่อเติมดะกุเต็งจะออกเสียงว่า  ชาวญี่ปุ่นอาจออกเสียงซุที่อยู่ท้ายคำหรือท้ายประโยคเป็น  โดยละเสียงสระเพื่อความสะดวกในการสนทนา

す เป็นอักษรลำดับที่ 13 อยู่ระหว่าง し (ชิ) กับ せ (เซะ) ในการจัดลำดับอักษรปัจจุบัน ส่วนการจัดลำดับแบบอิโระฮะ す เป็นอักษรลำดับที่ 47 อยู่ระหว่าง せ (เซะ) กับ ん (อึง) (ถ้านับ ん เป็นลำดับสุดท้ายด้วย)

 รูปแบบ  โรมะจิ  ฮิระงะนะ  คะตะกะนะ  เสียงอ่าน รูปแบบ  โรมะจิ  ฮิระงะนะ  คะตะกะนะ  เสียงอ่าน ธรรมดา su  す  ス  ซุ ธรรมดา+ดะกุเต็ง zu  ず  ズ  ซุ sū, swu  すう, すぅすー, す～  スウ, スゥスー, ス～  ซู zū, zwu  ずう, ずぅずー, ず～  ズウ, ズゥズー, ズ～  ซู ทวิอักษร swa  すぁ, すゎ  スァ, スヮ  ซฺวะ ทวิอักษร+ดะกุเต็ง zwa  ずぁ, ずゎ  ズァ, ズヮ  ซฺวะ swi, si  すぃ  スィ  ซฺวิ, ซิ zwi, zi  ずぃ  ズィ  ซฺวิ, ซิ swe  すぇ  スェ  ซฺเวะ zwe  ずぇ  ズェ  ซฺเวะ swo  すぉ  スォ  ซฺโวะ zwo  ずぉ  ズォ  ซฺโวะ

 อักษรแบบอื่น 
ภาษาไอนุใช้คะตะกะนะขนาดเล็ก ㇲ เป็นพยัญชนะสะกด  เหมือนการสะกดด้วย -ซ แทนที่จะเป็นเสียงปรกติ  อย่างไรก็ดี  และ  เป็นหน่วยเสียงเดียวกัน 

 อักขระ  ยูนิโคด  จิส เอกซ์ 0213JIS拡張漢字（JIS X 0213:2004）（全コード表）   ความหมาย す  U+3059  1-4-25  ฮิระงะนะ ซุ (su) ず  U+305A  1-4-26  ฮิระงะนะ ซุ (zu) ス  U+30B9  1-5-25  คะตะกะนะ ซุ (su) ズ  U+30BA  1-5-26  คะตะกะนะ ซุ (zu) ㇲ  U+31F2  1-6-80  คะตะกะนะ ซุ (su) ตัวเล็ก ㋜  U+32DC  1-12-71  คะตะกะนะ ซุ (su) ในวงกลม ｽ  U+FF7D  ไม่มี  คะตะกะนะ ซุ (su) ครึ่งความกว้าง

 ลำดับขีด 
 thumb|upright|alt=ลำดับขีดในการเขียน す|ลำดับขีดในการเขียน す thumb|upright|alt=ลำดับขีดในการเขียน ス|ลำดับขีดในการเขียน ス

ฮิระงะนะ す มีลำดับขีด 2 ขีดดังนี้
 ขีดเส้นนอนจากซ้ายไปขวา ในตำแหน่งกึ่งบน
 ขีดเส้นตั้งจากบนตัดกับเส้นแรก โดยค่อนไปทางขวาเล็กน้อย เมื่อถึงกึ่งกลางให้ม้วนเป็นเลข 9

คะตะกะนะ ス มีลำดับขีด 2 ขีดดังนี้
 ขีดเส้นนอนจากซ้ายไปขวาในตำแหน่งบน แล้วหักลงโค้งไปทางซ้าย
 ขีดเส้นเฉียงลงขวา โดยเริ่มจากกึ่งกลางโค้งของเส้นแรก

 คันจิ 
ตัวอย่างคันจิที่อ่านว่าซุ และขึ้นต้นด้วยซุ มีดังนี้
# ปลาตาเหลือกยาวซอรัส
ปลาตาเหลือกยาวซอรัส  เป็นปลากระดูกแข็งชนิดหนึ่ง ในวงศ์ปลาตาเหลือกยาว (Elopidae)

มีรูปร่างคล้ายกับปลาตาเหลือกยาวชนิดอื่น ๆ แต่ปลาตาเหลือกยาวซอรัสมีจำนวนซี่กรองเหงือก 12-15 ซี่ ที่ซี่กรองบนส่วนล่างด้านหน้าของกระดูกเหงือก มีลำตัวสีเงินหรือสีขาวแวววาว ครีบต่าง ๆ มีสีเหลืองจาง ๆ ปลายครีบหางเว้าลึกเป็นสองแฉกCharles Tate Regan, A revision of the fishes of the genus Elops. (1909)

มีกระจายพันธุ์ทั่วไปในชายฝั่งของมหาสมุทรแอตแลนติก, เบอร์มิวดา, อ่าวเม็กซิโก จนถึงอเมริกาใต้ เป็นต้น มีขนาดโตเต็มที่ได้ 100 เซนติเมตร แต่ขนาดโดยทั่วไป 60 เซนติเมตร

นิยมตกเป็นเกมกีฬา ซึ่งปลาตาเหลือกยาวซอรัส ครั้งหนึ่งเคยถูกระบุว่าเป็นชนิดของปลาตาเหลือกยาวที่พบได้ในน่านน้ำไทย ตาเหลือก ๒ น. ตามพจนานุกรมฉบับราชบัณฑิตยสถาน พ.ศ. 2542 แต่ปัจจุบันได้เปลี่ยนไปเป็นชนิด E. machnataปลาตาเหลือกยาว